
	1.
	MK sēdes protokollēmuma projekts
3.2. līdz 2027. gada 30. aprīlim sadarbībā ar Vēstures un sociālo zinību skolotāju biedrību izstrādāt ģimenes vērtību un veselībpratības moduli un tā saturu iekļaut mācību priekšmetu "Sociālās zinības" 1.–3. klasei,  "Sociālās zinības un vēsture" 4.–6. klasei un "Sociālās zinības" 7.–9. klasei programmu paraugos, vienlaikus pārskatot un saglabājot esošajā apmērā tajos ietverto saturu par finanšu pratību, nacionālo identitāti, pilsonisko līdzdalību, ģimenes vērtībizglītību un sociālajiem, tiesiskajiem, ekonomiskajiem un politiskajiem notikumiem un procesiem sabiedrībā;
	Iebildums
Veselības ministrija aicina precizēt 3.2. punktu, paredzot plašāku iesaistīto pušu loku ģimenes vērtību un veselībpratības moduļa izstrādē. Ņemot vērā, ka plānotais modulis ietver būtiskus veselībpratības un ģimenes veselības jautājumus, tā izstrādē nepieciešama ne tikai izglītības jomas, bet arī veselības nozares ekspertu līdzdalība.
Veselības ministrija izsaka gatavību iesaistīties moduļa satura izstrādē un izvērtēšanā, lai nodrošinātu zinātniski pamatota, aktuāla un vecumposmam atbilstoša satura iekļaušanu. Vienlaikus būtiski savlaicīgi izvērtēt jautājumus, kas saistīti ar moduļa īstenošanu praksē, tai skaitā pedagogu sagatavošanu, metodisko atbalstu un nepieciešamo speciālistu iesaisti.

